cyanic-selkie/wikianc huggingface dataset:
Əhməd Zevayl
Kimyada inqilab
Femtosaniyə metodu bütün dünyada fəal surətdə tətbiq edilir. Son vaxtlar isə ondan polimer maddələrdə kimyəvi reaksiyaların gedişini müşahidə etmək üçün istifadə olunur. Bu isə mikroelektronika üçün yeni materialların yaradılmasına imkan verir. Bu metodlar vasitəsi ilə zərif bioloji proseslərin mexanizmini, məsələn, çox sürətli mürəkkəb çevrilmələri öyrənmək mümkündür. Femtokimya belə bir suala cavab verməyə kömək edir: nəyə görə hər hansı bir kimyəvi reaksiya gedir, başqa birisi isə getmir? Femtokimya həm də reaksiyanın sürətinin nəyə görə temperaturdan asılı olmasının səbəbini də izah edir. Hazırda bütün dünyada alimlər femtosaniyə spektroskopiyası vasitəsilə qaz, maye və bərk cismlərdə, eləcə də polimerlərdə gedən prosesləri öyrənirlər.
Bu gün alim Kaliforniya Texnologiya İnstitutunun molekulyar elmlər laboratoriyasının rəhbəri, Milli Elmlər Fondunun direktoru, fizika, kimya professorudur. O, femtokimya sahəsinin banisi kimi kimya elmi aləmində böyük nüfuz sahibidir və hazırda da ona Nobel mükatafının qazandırımış elmi tədqiqatlarını davam etdirməkdədir. Hazırda Əhməd Zevayl və onun əməkdaşları dördölçülü (məkanın üç ölçüsü və zaman), ultratezlikli elektron mikroskop və difraksiya metodlarının işlənib hazırlanması ilə məşğludur. Bu metodlar bir sıra, Alsmeyger kimi ağır xəstəliklərin yaranmasında iştirak edən zülalların tədqiqində tətbiq oluna bilər. Qeyd edək ki, alim Nobel mükafatına Misir Universitetlərindən biri üçün lazer qurğusu alıb.
"Nobel mükafatı laureatından daha böyük ada layiq alim"
2009-cu ildə onun elmi karyerası zirvəyə çatıb. O, Amerika prezidenti Barak Obama  yanında "Elmi nümayəndə"  proqramında 3 "alim-diplomat"dan biri seçilib. Bu proqram təbabət, energetika, ekologiya və təbii resursların idarə olunması sahəsində müsəlman dünyası ilə elmi-texniki əməkdaşlığın inkişaf etdirilməsinə hədəflənib. Bu qrupa ölkənin aparıcı alimləri daxildir. Onlar prezident və vitse-prezidentə elmi və elmi-texniki innovasiyalar sahəsində siyasətin əsas istiqamətlərini işləyib hazırlamaqda kömək edirlər.
Zevayl dünyada məşhur olan 30-dan artıq universitetin fəxri doktorudur. Elmi və ictimai fəaliyyətinə görə o, Nobel mükafafından əlavə dünyada mövcud olan bütün mükafatları alıb. 40-a yaxın fəxri ad, 100-dən artıq beynəlxalq mükafata layiq görülüb. Amerikanın nüfuzlu "Vaşinqton-post" qəzeti 2011-ci il 29 noyabr tarixli sayında yazırdı ki, "doktor Əhməd Zevayl sadəcə Nobel mükafat laureatından daha böyük ada layiqdir".
Əhməd Zevayl ötən il Bakıda keçirilmiş İkinci Beynəlxalq Humanitar Forumda iştirak edib. Forumdakı çıxışında alim qeyd edib ki, informasiya-kommunikasiya texnologiyaları, İnternetin sürətli inkişafı sayəsində  ölkələr, regionlar və kontinentlər  arasında ən qısa vaxt ərzində informasiyaların ötürülməsi mümkün olub. Planetimizdə 2 milyard insanın İnternetdən isifadə etdiyini bildirən alim humanitar problemlərin həlli üçün dünyanın müxtəlif regionlarında yaşayan insanların səylərinin birləşdirilməsinin vacibliyini qeyd edib. O bildirib ki, bu gün dünyada təhsilin səviyyəsinin artırılması çox vacib bir məsələdir. Nobel mükafatı laureatı, həmçinin müsəlman aləmində elmin və təhsilin daha çox prioritetə çevrilməsinin vacibliyini vurğulayıb. O, müsəlman aləminin gözəl keçmişə sahib olduğunu və bu keçmişi elm və təhsillə bərpa etməyin mümkünlüyünü bildirib. Əhməd Zevayl bu istiqamətdə Azərbaycanda çox böyük işlər görüldüyünü deyib. Forum çərçivəsində Zevayl Bakı Dövlət Universitetində olub və ona universitetin fəxri doktoru adı verilib. Zevayl həm də Azərbaycan Milli Elmlər Akademiyasının  fəxri üzvü seçilib.
Xoşbəxt alim ailəsi
Əhməd Zevayl 1988-ci ildə Səudiyyə Ərəbistanı kralı Feysal adına Beynəlxalq mükafata layiq görülüb. 1989-cu ilin martında mükafatını almağa gedən Zevayl Səudiyyə Ərəbistanında gələcək həyat yoldaşı Mervat ilə tanış olub. Məlum olub ki, onun atası da ədəbiyyat üzrə Feysal mükafatına layiq görülüb. Mervat Dəməşq Universitetinin tibb doktoru elmi dərəcəsini və Los-Ancelesdə ictimai səhiyyə üzrə magistr dərəcəsini alıb. Onların iki oğlu və iki qızı var. Böyük qızı Maha Texas Universitetinin məzunudur, fəlsəfə doktorudur. Kiçik qızı Amani Berkli Universitetinin tələbəsidir. Onların iki gənc oğlu - Nabil və Xani var. O övladları ilə fəxr etdiyini bildirir.
"Mən nikbinəm"
Əhməd Zevayl tez-tez tələbələr və elm ictimaiyyəti üçün açıq mühazirələr təşkil edərək fundamental elmi tədqiqatların əhəmiyyətini bildirir. O, tələbələrinə elmdə əsas istiqaməti seçməyi tövsiyə edir. Bir ayağı Amerikada, bir ayağı vətəni Misirdə olan alim hər iki ölkədə alimlərin üzləşdikləri çətinlikləri başa düşmək üçün unikal mövqedə dayanıb. Mən nikbinəm deyən Zevayl hər bir görüşündə inkişaf etməkdə olan ölkələrdə elmin və texnikanın inkişaf etdirilməsi vacibliyindən danışır. Onun sözlərinə görə, gənc alimlər Misiri tərk etməməlidirlər. O, Misirdə Qahirə ətrafında yeni elm və texnologiya universitetinin tikintisi üçün səy göstərib. Alim ümid edir ki, bu elm ocağı inkişaf edərək Misirin öz Kaliforniya Texnologiya İnstitutuna çevriləcək.
"Əhməd Zevayl Misirdən uzaqda elmi işlərlə  məşğuldur. O həm Misir, həm də Amerika elmini təmsil edir. Lakin Misir günəşinin istisi onun şəxsiyyətini yenə də qızdırmaqdadır və onun ürəyi yenə də Umm Gülsümün musiqilərindən zövq almaqdadır. Kaliforniya Texnologiya İnstitutunda öz kabinetində alim yenə də Gülsümün səsi yazılmış CD-yə qulaq asır və yeni elmi problemlər üzərində fəaliyyətini davam etdirir",-deyə alim haqqındakı məqaləsində yazıçı Nik Uiler yazır. Alim "Los-Anceles tayms" qəzetində dərc olunmuş məqaləsində yazır ki, elmi nailiyyətlər akademik təhsilə və nəzəri tədqiqatlara qoyulan investisiyalardan başlayır. "İkinci Dünya müharibəsindən sonra Amerika elmi tədqiqatları fəal surətdə dəstəkləyirdi. Amerika bir maqnit kimi gənc alimləri, tədqiqatçılıq fəaliyyəti ilə məşğul olan alimləri özünə çəkirdi. Əlverişli şərait bizə Nobel mükafatları qazandıran elmi nailiyyətlərə yol açmışdı. Lakin hazırda bir sıra tədqiqat mərkəzləri elmi işlərə sadəcə maraqla baxır, lakin onları bəyənmirlər. Professorlar isə mümkün qədər elmi tədqiqatların aparılması məsrəflərini azaltmağa çalışırlar. Bu isə yaradıcılıq üçün çox vacib olan vaxtı azaldır. Bu cür məhdudiyyətlər və praktika qarşımızda belə bir sual qoyur: Bugünkü elm gənc Albert Eynşteynləri, Riçard Feynmanlar və Laynus Polinqləri cəlb edə bilərmi?. Dərs dediyim Kaliforniya Universitetində görürəm ki, tələbələrin çoxu elmi tədqiqatlara dərindən maraq göstərir. Lakin indiki bazar şəraitində doktorluq elmi dərəcəsinə malik olan gənc alimlər əli-qolu bağlı,  bekar oturublar. Buna görə də bizim fundamental tədqiqatlara olan baxışlarımız dəyişməlidir. XX əsrin ortalarında Amerika məhz elmin gücü ilə dünyada lider dövlət olub. İndi isə Çin elmi tədqiqatlara daha çox vəsait ayırmaqla dünyada lider mövqeyinə qalxmaq istəyir. Əgər Amerika bu gün elm sahəsinə kifayət qədər diqqət göstərməsə, onda innovasiya Günəşi Asiyada çıxacaq".
Mohavea confertiflora
—  aləminin  dəstəsinin  fəsiləsinin  cinsinə aid bitki növü.
Marko Duqanciç
Marko Duqanciç — Xorvatiya futbolçusu, futbol üzrə Rumıniya çempionatında çıxış edən "ÇFR Kluj"un hücumçusu.
Klub karyerası
Marko Duqanciçin "Osiyek"dəki çıxışları "Fiorentina", "Blekbörn Rovers" və "Lids Yunayted" kimi bir çox Avropa komandalarının diqqətini cəlb etmişdir. Əvəzində 2015-ci ilin yanvarında İtaliya B Seriyası "Ternana" ilə müqavilə imzalamışdır. Duqanciç 14 oktyabr 2020-ci ildə Rusiya Premyer Liqasının "Soçi" FK-ya qoşulmuşdur. Duqanciç 11 yanvar 2022-ci ildə Rumıniyaya qayıtmış və ÇFR Kluj ilə müqavilə imzalamışdır.
Nailiyyətlər
ÇFR Kluj
Kayanus
–  fəsiləsinə aid bitki cinsi.
Sinonimləri
Wight & Arn. Wight & Arn. Gagnep. Harms
Qərinə Kərimova
Həyatı
Qərinə Kərimova 1964-cü ildə Bakıda anadan olmuşdur.
Q.Kərimova Ü.Hacıbəyov adına Azərbaycan Dövlət konservatoriyasının vokal fakültəsini bitirmişdir. 1986-cı ildən Azərbaycan Dövlət Akademik Opera və Balet teatrının solistidir. Bir çox beynəlxalq vokal müsabiqələrinin (Vokalçıların M.Qlinka adına müsabiqəsi, Musiqi ifaçılarının VII Zaqafqaziya müsabiqəsi, Vokalçıların Bülbül adına I Beynəlxalq müsabiqəsi) qalib və laureatı olan Qərinə Kərimova Opera və Balet teatrının repertuarında olan bir çox milli (Nigar — "Koroğlu", Sevil -"Sevil") və klassik (Aida — "Aida", Toska — "Toska", Çio-Çio-San — "Çio-Çio-San", Mikaella — "Karmen") opera tamaşalarında aparıcı partiyaları ifa edir. 2003-cü ildə Rusiya Dövlət Akademik Böyük teatrı rəhbərliyinin dəvətilə Q.Kərimova həmin teatrın səhnəsində Puççininin "Toska" operasında Toska rolunda müvəffəqiyyətlə çıxış etmişdir. Qərinə Kərimova geniş yaradıcılıq fəaliyyəti ilə yanaşı, həm də Azərbaycan Dövlət Mədəniyyət və İncəsənət universitetinin vokal fakültəsinin müəllimi vəzifəsində çalışır. Qərinə Kərimova son illərdə Azərbaycan incəsənət ustalarının nümayəndə heyətinin tərkibində bir çox xarici ölkələrdə — Türkiyə, Kipr, Fransa, Almaniya, Rusiya, Ukrayna, Avstriya və s. qastrol səfərlərində olmuş və milli vokal sənətimizi ləyaqətə təmsil etmişdir.
Milli vokal sənətini dünya səhnələrində ləyaqətlə təmsil etdiyinə görə istedadlı vokalçı Azərbaycan Teatr Xadimləri ittifaqı tərəfindən "Qızıl dərviş" mükafatına layiq görülmüşdür.
1998-ci ildə Azərbaycan Respublikasının Xalq Artisti fəxri adına layiq görülmüşdür.
Əksər rəsmi dövlət tədbirləri və ziyafətlərdə çıxış edir.
30 aprel 2014-cü ildə, 6 may 2015-ci ildə, 6 may 2016-cı ildə , 1 may 2017-ci ildə , 9 may 2018-ci ildə , 10 may 2019-cu ildə , 7 may 2020-ci ildə və 7 may 2021-ci ildə Prezident Mükafatına layiq görülmüşdür.
Sen-Nikola-de-Byef
Sen-Nikola-de-Byef  — Fransa da kommuna, Overn regionunda yerləşir. Departament — Alye. Le-Meye-de-Montan kantonuna daxildir. Kommunanın dairəsi — Vişi.
INSEE kodu — 03248.
Əhalisi
2008-ci ildə əhalinin sayı 181 nəfər təşkil edirdi.
Qustav Ştrezeman
Qustav Ştrezeman(10 may 1878, Berlin-3 oktyabr 1929, Berlin, Almaniya) — Alman siyasətçi və dövlət xadimi. I Dünya Müharibəsindən sonra Almaniyanın beynəlxalq mövqeyinin yenidən qurulmasında əsas məsuliyyəti üzərinə götürən dövlət adamı, Veymar Respublikası Kansleri(1923) və Xarici İşlər Naziri(1923,1924-29), 1926-da Fransa Xarici İşlər Naziri Aristide Briandla birlikdə Nobel Sülh Mükafatını bölüşmüşdür.
İlk illəri
Berlinli hancı və pivə paylayan Ernest Ştrezemanın oğluydu. Təhsilinin hələ ilk illərində, xüsusuilə yenidövr tarixi sahəsində qeyri-adi bir qabiliyyət göstərdi, məşhur insanların həyatı ilə maraqlandı. Bunlar arasında xüsusilə Napoleon və Gotse onu həyatı boyu təsirləndirdi. Bir çox ədəbi işlərində mövzu mənbəyi oldu. 1897-1900-cu illər arasında Berlin və Leyptsiq universitetlərində təhsilini davam etdirən Ştrezeman ədəbiyyat və tarix təhsilinə başlamışkən böyük ehtimalla peşə təhsilini inkişaf etdirmək məqsədilə iqtisadiyyata yönəldi. 1900-cü ildə Berlindəki şişələnmiş pivə sənayesinin inkişafını mövzu götürən elmi işlə doktorantura təhsilini tamamladı. Nəhəng sənayelərin rəqabəti qarşısında kiçik müəssisələrin məhv olmasını hazırlayan bu çalışma daha sonra sağçı müxaliflər tərəfindən özünə qarşə istifadə olunacaqdı.
Halbuki, Ştrezeman Prussiyalı liberal bir protestant olaraq Almaniya imperatorluğundakı suveren şovinist ruhun tipik bir təmsilçisi idi. Almaniya imperiyasının mənəvi, hərbi və iqtisadi üstünlüyünə inanırdı.
Ştrezeman təhsilini tamamladıqdan sonra iş dünyasında çox qısa müddətdə göstərdiyi müvəffəqiyyət onun üçün siyasətə keçid yolunu açdı. 1902-ci ildə Saksoniya İmalatçılar Birliyini qurdu. 1903-cü ildə Berlinli sənayeçi Adolf Kleffeldin qızı ilə evləndi. Yəhudi əsilli həyat yoldaşı 1920-ci illərdə Berlin kübar cəmiyyətində əsas rol oynayacaqdı.
Əvvəllər Protestant reformasiyaçı Fridrix Naumanın fikirlərini mənimsəyən və onun liderliyindəki Milli İctimai Birliklə iş birliyi edən Ştrezeman 1903-cü ildə Saksoniyada güclü bir formada təmsil olunan sağçı Milli Liberal Partiyaya daxil oldu. Sosial müdafiə tədbirlərinin dəstəklənməsi səbəbi ilə partiyasının ağır sənaye təmsilçilərindən təşkil olunan sağ qanadı ilə tez-tez münaqişəyə girdi. 1906-1912-ci illər arasında Drezden kent məclisinə üzvlük etdi. Drezdendə münayiş olunan Saksic İndastri jurnalının yayım rejissorluğu müddətində iqtisadiyyat yazarı olaraq da tanındı. 1907-ci ildə Saksoniyanın dağ-mədən mərkəzi Annaberq seçim bölgəsindən Milli Liberal Partiya üzvü olaraq Reyxstaqa seçildi və ən gənc millət vəkili oldu. Ticarətlə məşğul olan orta sinfin çıxarlarını böyük bir həyəcanla etdisə də, genişləndirilmiş sosial müdafiə qanununu dəstəkləməsi 1912-ci ildə Milli Liberal Partiyanın icra komitəsinə yenidən seçilməsinə mane oldu.
I Dünya Müharibəsinin başlamasını sevinclə qarşıladı. Dekabr 1914-cü ildə edilən xüsusi bir seçkidə Reyxstaqa seçildi. Müharibə boyunca Pangermenizmin ən güclü müdafiəçilərindən biri oldu. Almaniyanın şərqdə Rusiya və Polşa, qərbdə Fransa və Belçika torpaqlarına istiqamətlənən tələblərini müdafiə etdi. Partiyasının Reyxstaqdakı qrupunun liderliyini Ernest Bassermandan aldı.
Bu dövrdə Ştrezemann sürətlə sağa meyl etdi. 1916-cı ildən sonra Feldmarşal Paul fon Hindenburq və General Eriç Ludendorfun əmri altındakı Alman Ordusu Yüksək Komandirliyində çalışdı və onların parlamentdəki spikerliyini etdi.
Veymar Respublikası
Müharibədəki məğlubiyyət, monarxiyanın dağılması və İmperator II Vilhelmin Hollandiyaya qaçması Ştrezeman üçün ağır bir zərbə oldu. Bununla birlikdə cümhuriyyətçi bir Almaniyanın qaydalarına sürətlə uyğunlaşdı. Fridrix Nauman ilə məşhur sosioloq Maks Veberin cəhdi ilə yeni qurulan sosial-liberal Alman Demokratik Partiyası(DDP) onu partiyanın yüksək qurumlarına qəbul etmədikdə Alman Xalq PartiyasınıVP) yaratdı. Təhsil görmüş və zəngin sağ liberallardan təşkil olunmuş bu partiya köhnə Milli Liberal Partiyanın sağdakı tərəfdaşlarını yenidən bir araya gətirmək istəyirdi. Hökumətə daxil olmağa çalışdısa da, Veymar Koalisiyası (Sosial Demokratlar, Alman Demokratik Partioyası və Mərkəzi Partiya) qarşısında milli mnüxalifət içərisində yer aldı. 1919-1920-ci illərdə Alman Milli Qurucu Məclisinin üzvü olaraq yeni konstiyusiyaya qarşı çıxdı. Bundan sonra siyasi həyatını Versal Müqavilla almaq üçün əsinin gözdən keçirilməsinə həsr etdi. Sonda İttifaq Dövlətlərinin Ruru işğalı sırasında, 1923-cü il 13 Avqustdan 12 Noyabra qədər Sosial Demokratlar, Mərkəzi Partiya, Almaniya Demokratik Partiyası və Alman Xalq Partiyası üzvlərindən təşkil olunan böyük bir koalisiyanın başına keçərək iqtidara gəldi.
Kansler olaraq ilk qərarı Yanvar 1923-cü ildə Almaniyanı müharibə təzminatını ödəməsini zorla almaq üçün Fransa və Belçika birikləri tərəfindən işğal edilən Rurdakı passiv müqavimət siyasətini sona çatdırmaq oldu. Türingiya və Saksoniyadakı kommunist meyilli əyalət idarəedicilərinə qarşı sərt bir mövqe tutarkən, 9 Noyabr 1923-cü ildəki Adolf Hitlerin Münhendəki çevrilişində (Birahan çevrilişi) olduğu kimi sağ çıxışçılara qarşı mülayim davrandı. Noyabrın ortalarında pulun sabitlik qazanması daxili intizamı yenidən təmin etdisə də, hökumət əvvəlki inamını itirdi.
Yeni kabinetdə Xarici İşlər Nazirliyini boynuna götürdü. Bu vəzifəni ömrünün sonuna qədər dəyişik koalisiya hökumətlərində, soldan mərkəzə qədər dəyişik fikirləri təmsil edən üç kansler dövründə də fasiləsiz davam etdirdi. Xüsusilə Fransa ilə əlaqələrin düzəldilməsinə əhəmiyyət verdi. Fransız birliklərin Reyn çayının qərb sahillərindən çıxarılması və müharibə təzminatının azaldılması üçün inadla mübarizə apardı. Müharibə təzminatını ödəyərək Antanta dövlətləri ilə görüşlərdə əlverişli bir mövqe əldə etməyə çalışdı. Almaniyanın Avropadakı mərkəzi mövqeyini realizmlə dəyərləndirib İngilis-Fransız və İngilis-Sovet əlaqələrindəki gərginliklərdən istifadə edərək Almaniyanın 1919-cu ildəki Şərq sərhəddinin gözdən keçirilməsi olan əsas məqsədinə görüşmələr yolu ilə yaxınlaşmağa çalışdı. 1924-cü ildə ABŞ-nin tövsiyə etdiyi və müharibə təzminatının ödənilməsini asanlaşdıraraq Almaniyanın maliyyə vəziyyətinin stabilləşdirilməsini nəzərdə tutan Davos Planı imzalandı. Bunu 1925-ci ildəki Lokarno Paktı davam etdirdi. 1926-cı ildə Reyn bölgəsindəki ilk qurşaq Antanta qüvvələrindən təmizləndi. Almaniya Millətlər Cəmiyyətinə qəbul edildi. Sovetlər Birliyi ilə bitərəflik haqqında Berlin Sazişi imzalandı. 1928-ci ildə müharibəni qadağan edən Brian-Kelloq paktını Almaniyada imzaladı. Ştrezeman heç bir zaman Avropanın birləşdirilməsinə tərəfdar olmadığından Versal sülh müqaviləsini gözdən keçirmək üçün bu birləşmənin şərtlərini dəstəklədi.
Ölümü
Qustav Ştrezeman 3 Oktyabr 1929-cu ildə 51 yaşında beyninə qan sızaraq öldü.
Robert MakKvin Qrant
Robert MakKvin Qrant — ABŞ akademik ilahiyyatçısı və professoru. O, Çikaqo Universitetində humanitar elmlər, Əhdi-cədid və erkən xristianlıq üzrə professor olmuşdur.
Həyatı
Qrant Əhdi-cədid alimi Frederik Klifton Qrant və Helen MakKvin Qrantın oğludur. O, 1938-ci ildə Şimal-Qərb Universitetində fərqlənmə ilə bakalavr dərəcəsi qazanmışdır. Qrant 1938–1939-cu illərdə Massaçusets ştatının Kembric şəhərindəki Yepiskop İlahiyyat məktəbində oxumuşdur. O, 1939–1940-cı illərdə Kolumbiya Universitetinə keçid etmiş, 1941-ci ildə Birlik İlahiyyat Seminariyasında ilahiyyat üzrə bakalavr dərəcəsi qazanmışdır. 1942-ci ildə Qrant Yepiskop kilsəsində keşişliyə təyin edilmişdir. O, hər ikisi Harvard İlahiyyat Məktəbindən olmaqla 1942-ci ildə magistr dərəcəsi və 1944-cü ildə fəlsəfə doktoru adını qazanmışdır. Qrant bu müddət ərzində Massaçusets ştatının Cənubi Qrovlend şəhərindəki Müqəddəs Ceyms Yepiskop Kilsəsində də xidmət etmişdir.
Qrant 1944-cü ildən 1953-cü ilə qədər Cənub Universitetində İlahiyyat Məktəbində Əhdi-cədid tədqiqatları üzrə təlimatçı və nəticədə professor kimi fəaliyyət göstərmişdir. O, 1953-cü ildə Çikaqo Universitetinin İlahiyyat Məktəbində dosent, 1958-ci ildə isə tam professor olmuşdur. 1973-cü ildə Qrant Karl Darlinq Bak adına Humanitar Elmlər üzrə Professor seçilmişdir.
Ənizə
Ənizə (, ʻanizah, ) — Ərəbistan yarımadasında, Yuxarı Mesopotamiyada və Levantda ərəb qəbiləsi.
Elməddin Mürsəlzadə
Elməddin Cəsur oğlu Mürsəlzadə (7 avqust 2000; Qovlarsarı, Samux rayonu, Azərbaycan — 17 oktyabr 2020; Cəbrayıl rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Elməddin Mürsəlzadə 7 avqust 2000-ci ildə Samux rayonunun Qovlarsarı kəndində anadan olmuşdur. 2006-2017-ci illərdə orta təhsil almışdır. 2017-ci ildə Gəncə Dövlət Universitetinin Qiyabi şöbəsinin “Bədən tərbiyəsi və idman müəllimliyi" ixtisasına qəbul olmuşdur.
İbn İshaq
Əbu Abdullah Məhəmməd ibn İshaq hicri-qəməri tarixi ilə 85-ci ildə Mədinə şəhərində dünyaya göz açmış,hicri-qəməri 150 və ya 153-cü ildə Bağdad şəhərində vəfat etmişdir. "Xizran" məzarlığında dəfn edilmişdir.
Özünün "Əs-Sirətun-Nəbəviyyə" adlı kitabı ilə məşhurdur.
Həyatı və Təhsili
Uşaqlıq illərini və gənclik dövrünün bir hissəsini Mədinədə keçirən Məhəmməd ibn İshaq hicri-qəməri 115-ci ildə İskəndəriyyə şəhərinə getmişdir.İskəndəriyyənin və Misirin hədis və tarix ustadlarından, o cümlədən, Ubeydullah ibn Muğeyrə, Yezid ibn Həbib, Ubeydullah ibn Əbu Cəfər, Qasim ibn Qəzman və başqa böyük ustadlardan dərs almış, sonra Kufə, Cəzirə, Rey, Hirə, Bağdada səfər etmişdir.
Xəlifə Mənsur Abbasi ilə görüşü
Bağdada səfər edərkən dövrün xəlifəsi Mənsur Abbasinin görüşünə getmiş və bu görüş onun Bağdad da qalmasına, habelə bir qrup tarixçinin dediyinə görə onun məşhur kitabı olan "Əs-Sirətun-Nəbəviyyə" əsərinin yazılmasına səbəb olmuşdur.Tarixçilər yazırlar ki, bu görüşdə Mənsur Abbasi, Məhəmməd ibn İshaqın tarixi məlumatlarına heyran qalır və ona tarix kitabı yazmağı əmr edir.
Sevinj Stories (miniserial, 2022)
Sevinj Stories — 2022-ci ildə Əlixan Rəcəbov tərəfindən Xocalı soyqırımı haqqında çəkilmiş Azərbaycan tarixi dram miniserialı.
İbn İshaq
Xəlifə Mənsur Abbasi ilə görüşü
Məhəmməd ibn İshaq Mənsurun əmrini yerinə yetirib müfəssəl bir tarix kitabı yazır və onun sarayına gətirir.Lakin Mənsur kitabın çox geniş olduğun söyləyib müxtəsər hala salmasını tapşırır. İbn İshaq kitabı müxtəsər halda yazdıqdan sonra kitab Xəlifə Mənsur tərəfindən onun öz oğlu Mehdiyə verilir.
Biblioqrafiya müəllifi İbn ən-Nədim öz əsərində Məhəmməd ibn İshaq’ın bu əsərini "Kitâbu’s-Sîrə və’l-mübtədəʾ və’l-məġāzî" adıyla qeyd etmişdir.
Elməddin Mürsəlzadə
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elməddin Mürsəlzadə ölümündən sonra "Vətən uğrunda" medalı ilə təltif edildi.
Sevinj Stories (miniserial, 2022)
Məzmun
Miniserialın əsas mövzusu Birinci Qarabağ müharibəsi dövründə, 1992-ci ilin fevralında, Xocalı soyqırımı ərəfəsində Xocalıda yaşayan 9 yaşlı "Instagram" bloqqeri Sevincin yaşadığı hadisələrdir. Sevinc Xocalıda babası və nənəsi ilə yaşayıb günlük olaraq vloq çəkir. Həmin vaxt erməni qüvvələri şəhərə hücum edir, atəşlər zamanı qızın qorxmaması üçün babası Hikmət "qızım qorxma fişəng atılır" kimi cümlələrdən istifadə edir. Serialdakı personajlar xəyal məhsulu olsa da, çəkilişlərdə Xocalı soyqırımı qurbanlarının ifadələrinə əsaslanaraq real hadisələr canlandırılır.
Elməddin Mürsəlzadə
Hərbi xidməti
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Elməddin Mürsəlzadə ölümündən sonra "Cəbrayılın azad olunmasına görə" medalı ilə təltif edildi.
İbn İshaq
Tənqidlər
"Əs-sirətun-Nəbəviyyə" kitabı qələmə alındığı vaxtdan indiyədək bir çox tarixçilər ve və hədis ravilərinin diqqətini özünə cəlb etmişdir.Onu tərifləyənlərlə birlikdə, tənqid edənlər də mövcud olmuşdur.Tənqidçilər müəllifi şəcərənaməni yanlış yazmaqda, etibarsız ravilərdən rəvayət nəql etməkdə, hadisələri saxtalaşdırmaqda və.s işlərdə ittiham etmişlər.
Sevinj Stories (miniserial, 2022)
Çəkilişlər
Layihəni 8 nəfər icra etmişdir. Layihənin rəhbəri Əlixan Rəcəbov, rejissoru Vüsal Əhmədzadə, ssenaristləri Əlixan Rəcəbov, Toğrul Eminli və Vüsal Əhmədzadə, rəssamı Elturan Məmmədov, operator və montajçısı Natiq Hüsiyev, səs operatoru və texniki Fərid İsmayılzadə, prodüsser və koordinatoru İbrahim Heydərov və qrimçisi Sevda Zeynalova olmuşdur. Miniserialın çəkilişləri Qəbələ rayonunun Vəndam kəndində, adətən həftəsonu və ya tətil günlərində aparılmışdır. Çəkilişlər gün ərzində 8 və ya 10 saat fasilələrlə davam etmişdir.
Elməddin Mürsəlzadə
Hərbi xidməti
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Elməddin Mürsəlzadə ölümündən sonra "Hərbi xidmətlərə görə" medalı ilə təltif edildi.
İbn İshaq
Tənqidlər
Məhəmməd ibn İshaq tarixi hadisələri nəql edərkən məzhəb təəssübkeşliyindən uzaq duraraq bitərəf mövqe tutduğuna görə əhli-sünnənin "rical elmi" sahəsindəki bəzi alimləri onu şiəlikdə ittiham etmiş, onun şiə olduğunu söyləmişlər.
Elməddin Mürsəlzadə
İstinadlar
<references group="" responsive="1">
İbn İshaq
Tənqidlər
Məhəmməd ibn İshaqdan sonra Əbdul-Məlik ibn Hişam onu indiki tərtibatda qələmə almışdır.
Sevinj Stories (miniserial, 2022)
Kastinq
Miniserialın baş rolu olan Sevinc personajı Nəzakət Heydərova tərəfindən canlandırılmışdır. Sevincin dostu Asifi isə Kənan İkidağ canlandırmışdır. Sevincin babası rolunu Mirzə Ağabəyli ifa etmişdir.
Yayımlanması
Miniserial yayımlanmazdan əvvəl bir treyler paylaşılmışdır. Bundan sonra layihənin seriyaları 1 fevral tarixindən başlayaraq "Instagram" platformasında, "sevinj.stories" səhifəsində yayımlanmışdır.
Qəbulu
Miniserialın rejissoru Əlixan Rəcəbov 4 fevralda bildirmişdir ki, "Sevinj.stories" səhifəsinə qısa zamanda 400 mindən çox izləyici izləmişdir və onların sayı artmaqda davam edir.
Mehriban Abdullayeva
Mehriban Abdulla qızı Abdullayeva — Azərbaycan teatr və kino aktrisası, Azərbaycan Respublikasının əməkdar artisti (2018).
Həyatı
15 may 1963-cü il Qax rayonunun Ləkit kəndində doğulub. 21 iyun 1986-cı ildə Azərbaycan Dövlət İncəsənət İnstitutunun Musiqili Komediya aktyorluğu fakültəsini bitirib. 1 sentyabr 1989-cu ildən Gənc Tamaşaçılar Teatrının aktrisasıdır. 2013-cü ilin iyun ayının 25-də Azərbaycan Respublikasının Mədəniyyət və Turizm Nazirliyinin "Fəxri Mədəniyyət İşçisi" döş nişanı ilə təltif olunmuşdur. 10 dekabr 2018-ci ildə Azərbaycan Respublikasının Əməkdar artisti fəxri adına layiq görülmüşdür.
Hüseyn Qasımov
Həyatı
Hüseyn Qasımov 1984-cü il mayın 13-də Füzuli rayonunun Qaraxanbəyli kəndində anadan olub.
Hərbi xidməti
Azərbaycan Ordusunun giziri olan Hüseyn Qasımov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın azadlığı uğrunda gedən döyüşlərdə savaşıb. Hüseyn Qasımov oktyabrın 2-də Cəbrayıl döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Hüseyn Qasımov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Hüseyn Qasımov ölümündən sonra "Füzulinin azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Hüseyn Qasımov ölümündən sonra "Hərbi xidmətlərə görə" medalı ilə təltif edildi.
Hafiz Abdullayev
Hafiz Məhəd oğlu Abdullayev (1 yanvar 1984; Yuxarı Salahlı, Qazax rayonu, Azərbaycan SSR — 14 aprel 2019; "N" saylı hərbi hissə, Azərbaycan) — Azərbaycan Silahlı Qüvvələrinin giziri, şəhid.
Həyatı
Hafiz Abdullayev 1 yanvar 1984-cü ildə Qazax rayonunun Yuxarı Salahlı kəndində Məhəd Abdullayevin ailəsində anadan olmuşdur. 1990-2001-ci illərdə Sumqayıt şəhər 16 nömrəli tam orta məktəbdə təhsil almışdır. Ailəli idi, 2 qızı və 1 oğlu yadigar qaldı.
Hərbi xidməti
Hafiz Abdullayev 2002-ci ildə Səfərbərlik və Hərbi Xidmətə Çağırış üzrə Dövlət Xidmətinin Qazax rayon üzrə Hərbi Komissarlığı tərəfindən hərbi xidmətə çağırılmışdır. 2003-cü ilə qədər Azərbaycan Silahlı Qüvvələrinin sıralarında, "N" saylı hərbi hissədə müddətli həqiqi hərbi xidmət etmişdir. 2005-ci ildən müddətdən artıq həqiqi hərbi xidmət qulluqçusu olaraq hərbi xidmətini davam etdirirdi. Gizirlik kursunu bitirən Abdullayev xidmətini "gizir" rütbəsində yerinə yetirmişdir. Hərbi xidməti zamanı bir neçə yubiley medalları və fəxri fərmanlarla təltif edilmişdir.
7 mart 2019-cu ildə Azərbaycan Ordusunun iki hərbi qulluqçusu - əsgər Fərrux Məmmədov və gizir Hafiz Abdullayev mövqe istiqamətində hərəkət edərkən qar uçqununa düşmüşlər. Hərbi qulluqçuların tapılması üçün ixtisaslı xilasedicilərin iştirakı və xüsusi texnikanın cəlb edilməsi ilə axtarış-xilasetmə əməliyyatı həyata keçirilmişdir. 1 aydan çox davam edən əməliyyatların nəticəsi olaraq 12 aprel tarixində Fərrux Məmmədovun və Hafiz Abdullayevin nəşi qar altından çıxarılmış və aidiyyatı üzrə təhvil verilmişdir. Hafiz Abdullayevin nəşi Qazax rayonunun Yuxarı Salahlı kəndində dəfn edilmişdir. Dəfndə rayonunun icra başçısı və nümayəndələri, o cümlədən, millət vəkilləri də iştirak etmişdir. Nəşi çıxarılan hərbçilərə şəhid statusu verilmişdir.
İstinadlar
<references group="" responsive="1">
NGC 7415
NGC 7415, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. Sab tipli. tərəfindən ildə  ölçülü  vasitəsilə kəşf edilmişdir.
Akif Bəşirov
Akif Vahid oğlu Bəşirov — Azərbaycan Silahlı Qüvvələrinin əsgəri, Vətən müharibəsinin şəhidi.
Həyatı
Akif Bəşirov 1988-ci il noyabrın 8-də Ağstafa rayonunun Soyuqbulaq qəsəbəsində dünyaya göz açıb. 1995–2006-cı illərdə M. Omarov adına Soyuqbulaq qəsəbə tam orta məktəbində təhsil alıb.
Hərbi xidməti
Akif Bəşirov 2007–2008-ci illərdə Füzuli rayonunda yerləşən "N" saylı hərbi hissədə müddətli həqiqi hərbi xidmətdə olub.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Akif Bəşirov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə könüllü olaraq savaşıb. Akif Bəşirov oktyabrın 3-də Suqovuşan döyüşləri zamanı snayper gülləsinə tuş gələrək şəhid olub. Ağstafa rayonunun Soyuqbulaq qəsəbəsindı dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Akif Bəşirov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Akif Bəşirov ölümündən sonra "Suqovuşanın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Akif Bəşirov ölümündən sonra "Cəsur döyüşçü" medalı ilə təltif edildi.
Belçika mətbəxi
Belçika mətbəxi — Belçika mətbəxi öz yeməkləri, fri kartofu, pivəsi ilə məşhurdur. Belçika mətbəxi Avropada yayılmışdır. Öz milli yeməkləri ilə tanınır. Hər regionunun özünəməxsus yeməkləri vardır. Ölkədə və bütün dünyada çox məşhurdur. Qeyd etmək olar ki, Belçika mətbəxi regionlara görə fərqlənir, dadların cürbəcürlüyü ilə boldur və dünyanın ən populyar mətbəxlərindən biri kimi sayılır.
Haqqında
200px|thumb
Tipik belçika ailəsi qidanı gündə üç dəfə qəbul edir: 06:30-un və 09:00-ün arasında səhər yeməyi, 12:00 — 18:00-də nahar, 12:30 — 20:00 şam yeməyidir. Səhər yeməyinə və şam yeməyinə ailə adətən birlikdə yığılırlar. Başqa Avropa ölkələrində ki, kimi Belçikada Avropa xörək cihazlarından istifadə etməyi qəbul edilmişdir. Səhər yeməyi pendirlə buterbrodlardan ibarət olan adi kontinental səhər yeməyini təşkil edir. Kolbasayla, cemlə və balla, qayğanaqlar və ya qaynanmış yumurtalar, çay və ya kofe ilə səhər yeməyi yeyilir. Belçikada şam yeməyi nahar yeməklərinə nisbətən daha dadlı olur. Yeməklərdə içki kimi şərab və pivə içilir. Əsas yeməklər adətən ət, balığı və ya dəniz məhsullarıdır. Fri kartof tipik fəstfuddur, hansı ki, belçikalılar adətən mayonezlə yeyirlər. Həmçinin Belçikalılar vaflilər, dəniz məhsulları və hazırlanmış ilbizlər satırlar. özündə qonşu ölkələrin ənənələriylə orta əsr kulinariya ənənələrini uyğunlaşdıran Belçikanın milli mətbəxi. Fransa, Almaniya, Niderlandda da məşhurdur. O vaxtlar daha çox sadə və doyumlu ev yeməkləri, alman, niderland və fransız mətbəxlərinə, restoranlarda mətbəxə böyük təsir göstərdi. Belçikalılar mövsümi və regional məhsullara üstünlük verirlər. Hətta belə kiçik krallığın regional mətbəxlər aradasında olan fərqləri gözə çarpandır. Sahilboyu regionlarda balıqdan və dəniz məhsullarından yeməklərə üstünlük olur, Ardennaxda daha çox tez-tez ov quşundan, quş ətindən istifadə edirlər. Belçika mətbəxi ilk növbədə şokoladla, vaflilərlə, fri kartofuyla və pivəsi ilə məşhurdur.
Kamçiya qoruğu
Kamçiya biosfer qoruğu ( — Bolqarıstanın şərqində yerləşən qoruq. Qoruq əsasən Kamçiya çayının subasar ərazilərini və mənsəbin i əhatə edir. Çayın subasar hissəsində olan meşələri qorumaq üçün 1951-ci ildə yaradılmışdır. Yaraldılan zamanı daha böyük ərazini əhatə edirdi - 1200 hektar. Kamçiya uzun müddət UNESCO-nun qorunan ərazilər siyahısında idi. Qoruq ərazisinə həmçinin Qara dəniz sahillərində olan kiçik zolaq daxil idi. Qoruqdan qorunma statusu 2017-ci ildən götürülmüşdür.
Coğrafiyası
Qoruğun əsas sahəsi 842.1 hektardır (bufer zonası 230 ha). Əsas sahənin 764 hektarı meşədir, qalan 78.1 ha meşəsiz ərazilərdir (34.5 ha çəmənliklər, 0.4 ha kanallar, 3.3 ha qobular, 21,8 ha bataqlıq meşələri, 9,9 ha bataqlıqlar və s.). Qoruq ərazisinin uzunluğu 40 km, eni isə 5 km-dir. Çayın aşağı axınındakı "Longoz" meşəsi bütün Avropada bu tip meşələrin ən yaxşısı hesab olunur.
Florası
Meşələrdə saqqız ağacı, qarağat, palıd, ağcaqayın və qızılağac üstünlük təşkil edir. Eləcə də yemişan, zoğal, birgöz, ağəsmə və mərəvcə geniş yayılıb.
Faunası
Qoruq zonasında 200 növ quş yaşayır. Onlardan 5 növün nəsli kəsilmək üzrədir və Beynəlxalq Təbiətin və Təbii Sərvətlərin Mühafizəsi Birliyinin Qırmızı kitabına düşüb. Su hövzələrində 25 növ balıq var: adi çəki, qafqaz xulu, cənub tikanbalığı və s.
Kamiya qoruğundakı məməlilərdən avropa cüyürünü, çöldonuzunu, meşə dələsini və tülkünü misal göstərmək olar.
Ələsgər Muradxanlı
Muradxanlı Ələsgər Cəlal oğlu — azərbaycanlı aktyor.
Həyatı
Ələsgər Muradxanlı 10 iyul 1964-cü ildə Ağdam rayonu Gülablı kəndində anadan olub. 1993-cü ildə Azərbaycan Dövlət Mədəniyyət və İncsənət Universitetinin Mədəni-maarif fakültəsini bitirmişdir. 1993-cü ilin sentyabr ayının 1-dən Azərbaycan Dövlət Gənc Tamaşaçılar Teatrında truppa müdiri vəzifəsində çalışır.
10 dekabr 2018-ci il tarixində "Tərəqqi" medalı ilə təltif edilmişdir.
Barboskinlər
Barboskinlər -Çox uşaqlı it ailəsindən bəhs edən Rus Animasiya  serialı. "Melniça" kinostudiyasında əsası qoyulmuşdur, hansıki bu kinostudiyada tanınmış daha bir çox serial yaradılmışdır: "Luntik və onun dostları", "3 Qəhraman", "Şəhzadələr" və s. İlk vaxtlar bu serial "Rossiya 1" kanalında yayımlanan "Gecəniz xeyrə qalsın, uşaqlar!" verilişində izləyicilərə təqdim olunmuşdur
Sujet
Bu animasiya serialının hər bölümü bir-biri ilə əlaqəli olmayacaq şəkildə yaradılmışdır. Ancaq bəzi nüanslar hər bölümdə eynidir: Barboskinlərin yaşayış binasında mənzili olduğu Pösburq şəhəri, bu evin digər otaqları. və uşaq meydançası olan evə bitişik ərazi.
Xəzinə axtarışında (film, 2017)
Xəzinə axtarışında — film 2017-ci ildə rejissor Stenli Tonq tərəfindən çəkilmişdir. Filmdə baş rolda Ceki Çan oynayır. Filmin heyətinə Çinli aktyorlara Arif Rəhman, Lay Tsan və Miya Muqi, Hindistanlı aktyorlara isə Sonu Sud, Dişa Patani və Amira Dastur daxildir.
Film 28 yanvar 2017-ci ildə Çində nümayiş olunub. Burada Nazan Van tərəfindən bəstələnmiş orijinal musiqi və Fərah Xan tərəfindən qurulan son bir rəqs nömrəsi var.
Bu film Ceki Çanın Çində ən çox qazanan filmidir.
= Məzmunu =
Xi'an'daki Terrakotta Ordu Muzeyində tanınmış bir arxeologiya professoru olan Cek, Hindistanda Hindistanın Muzey Araşdırmaları İnstitutu Racastandan bir gənc hindistanlı professor Aşmita ilə birlikdə Tibetdə Maqadhanın itirilmiş xəzinəsini tapmaq üçün bir araya gəlirlər. Müasir texnologiyanın köməyi ilə iki professordan ibarət bir heyət xəzinəni donmuş gölün altında tapır. Bununla birlikdə, xəzinəni oğurlayan və elm adamlarını ölümə qoyan Randallın rəhbərlik etdiyi bir qrup muzdlu tərəfindən dayandırılır. Bu qarışıqlıq zamanı özünü arxeoloqdan daha çox bir xəzinə ovçusu hesab edən Cek heyətinin üzvü Cons, böyük bir almazla olan əsəri özü ilə götürərək qaçır. Cek və Aşmita, suyun altında gizlənmiş bir keçiddən yeraltı buz mağarasından qaçmağı bacarırlar.
İki həftə sonra 212 karatlıq almaz əsərləri Dubayda hərraca çıxır. İşini qurtarmaq üçün Cek zəngin bir dostunun köməyi ilə əsərləri geri qaytarmağa çalışır. Cek hərracda qalib gəlir, lakin Randall yenidən quldurları ilə müdaxilə edir. Dubay yollarında sürətli avtomobil təqibi var. Qovalamacanın sonunda Aşmita əsəri ələ keçirir və özü ilə gizlənir. Cek onun yolunu davam etdirir və Aşmitanın özünü göstərdiyi kimi olmadığını öyrənir: o professor deyil, Maqadha kral ailəsinin varisidir. Aşmita, bu əsərin ailə salnamələrində "Şiva Gözü" olaraq bilindiyini və gizli xəzinələrin açarı olduğunu izah edir.
Cekdən xəzinəni tapmasına və səhv əllərə düşməkdən qorumağına kömək etməsini xahiş edir. Cek və Aşmita, əsərin Vastu Şastra və dövrün astronomik müddəalarının köməyi ilə inşa edilmiş müqəddəs məbədin qapalı bir hissəsində bir otaq açan bir əsanın bir hissəsi olduğunu aşkar edirlər. Randall Cek və Aşmitanı qaçırır və ailəsinə aid olduğu üçün ona bir xəzinə tapmağı tələb edir. Səhv bir addımın həyatına başa gələ biləcəyi tapmacalarla bir otaq tapırlar.
= Rollarda =
= İstehsal = Əsas fotoqraflıq sentyabr ayında Pekində başladı, 27 sentyabrda Xi'an və Dubaya köçmədən əvvəl 30 oktyabrda sona çatdı. Çəkilişlər daha sonra dekabr ayında Pekin və Hindistanda davam etdi. Çəkiliş İslandiyada da baş tutdu.
Film əsasən Çin istehsalı olan Taihe Entertainment və Shinework Pictures studiyaları tərəfindən istehsal edilmişdir.
Rejissor Stanli Tonqun sözlərinə görə, əvvəlcə Bollivud ulduzu Əmir Xana filmdə əsas rol təklif edildi, ancaq öz filmi olan Güləş (2016) filmində çəkildiyi üçün təklifi qəbul edə bilmədi.
Xəzinə axtarışındakı son rəqs nömrəsi, Bollivud musiqi rəqsi xoreoqrafı Fərah Xan tərəfindən xoreoqrafiya edildi.
= Soundtrek = Nazan Van arxa fon musiqisi hazırladı. Film musiqisi 2017-ci ildə yayımlandı.
Bosfor dövləti
Tarixi
Bosfor dövləti e.ə. 480-ci ildə təşəkkül tapmışdır.
Dövlət müstəqil Yunanıstan şəhərlərinin birləşməsindən yaradılmışdır. Krallığın paytaxtı Pantikapey idi. Daha sonra Feodosiya da krallığa əlavə edilmişdir.
Roz adası Respublikası
Roz adası Respublikası (Respubliko de la Insulo de la Rozoj; Repubblica dell'Isola delle Rose) — İtaliyanın Rimini əyaləti sahillərindən 11 kilometr məsafədə, Adriatik dənizində süni bir platforma üzərində qurulan, qısa müddətli mövcud olmuş mikrodövlət.
2020-ci ildə bu mikrodövlətdən bəhs edən "Roz adası" adlı, Netflix istehsalı komediya-dram filmi çəkilmişdir.
İrbe boğazı
İrbe boğazı(Kura kurk, Irbes jūras šaurums) - Sirvesyaer yarımadasını (Saaremaa adası Estoniya) Kurzem  yarımadasından (Latviya) ayırır. İki dövlətin sərhəddini təşkil edir. Əsas limanı Ventspilsdir. Sərt qış ayları boğaz donur. 1915-ci ilin 8 avqustunda Birinci Dünya Müharibəsinin qanlı dəniz döyüşlərindən biri baş vermişdir. Belə ki, Rusiya donanmasının Slava, Alman donanmasının isə Nassay və Rozet gəmiləri arasında baş vermişdir. Eni 33 km, uzunluğu 65 km təşkil edir.
Azərbaycan 2023 Avropa Oyunlarında
Atıcılıq
III Avropa Oyunlarında atıcılıq idman növü üzrə turnirlər 22 iyun-2 iyulda baş tutdu. Azərbaycanı bu idman növü üzrə 10 idmançı təmsil elədi. Kişilərdən turnirlərində Ruslan Lunyov, qadınlardan turnirlərində isə Alina Rəfixanova , Aydan Camalova , Nəzrin Abbaslı , Nərminə Səmədova , Nigar Nəsirova Nurlana Cəfərova , Reqina Meftahətdinova Sevda Nəcəfova və Ülviyyə Eyvazova mübarizə apardı.
İyunun 22-də əvvəl 10 metr məsafəyə hava tapançasından atəşaçma turnirində çıxış edən Ruslan Lunyov mübarizə apardı. 600 xaldan 577-ini toplamağı bacaran Ruslan Lunyov təsnifat mərhələsini 36 idmançı sırasında 11-ci pillədə başa vurdu və mübarizəsini dayandırdı. Daha sonra isə qadınlarında 10 metr məsafəyə hava tapançasından atəşaçma turnirində çıxış edən Nigar Nəsirova və Nəzrin Abbaslı mübarizə apardı. Təsnifat mərhələsində Nigar Nəsirova 600 xaldan 565-ini, Nəzrin Abbaslı isə 600 xaldan 557-sini toplamağı bacardı. Ümumi nəticədə təsnifat mərhələsini 38 idmançı sırasında Nəsirova 25-ci, Abbaslı isə 35-ci pillərdə başa vurdu.
Cüdo
III Avropa Oyunlarında cüdo idman növü üzrə turnirlər 1 iyulda baş tutdu. Azərbaycanı bu idman növü üzrə 11 idmançı təmsil elədi.
Çimərlik futbolu
III Avropa Oyunlarında bu idman növü üzrə turnirlər 27 iyun-1 iyulda baş tutdu. Azərbaycanı bu idman növü üzrə 12 nəfərdən ibarət Azərbaycan yığması təmsil elədi.
Kamandan oxatma
III Avropa Oyunlarında bu idman növü üzrə turnirlər 22–30 iyunda baş tutdu. Azərbaycanı bu idman növü üzrə Yaylagül Ramazanova təmsil elədi.
Karate
III Avropa Oyunlarında bu idman növü üzrə turnirlər 22–23 iyunda baş tutdu. Azərbaycanı bu idman növü üzrə 8 idmançı təmsil elədi.
Muaytay
III Avropa Oyunlarında muaytay idman növü üzrə turnirlər 25–27 iyunda baş tutdu. Azərbaycanı bu idman növü üzrə 4 idmançı təmsil elədi. Kişilərin turnirində Məhəbbət Hümbətov və Xəyal Əliyev, qadınların turnirlərində isə Aysu Dəvrişova və Emili Rzayeva təmsil elədi.
Qılıncoynatma
III Avropa Oyunlarında qılıncoynatma idman növü üzrə turnirlər 25–30 iyunda baş tutdu. Azərbaycanı bu idman növü üzrə 11 idmançı təmsil elədi. 2022-ci il Avropa Çempionatının qalibi, Dünya Çempionatının isə finalçısı Anna Başta Azərbaycanın medal ümidi hesab olunurdu.
Padel
III Avropa Oyunlarında padel idman növü üzrə turnirlər 21-25 iyunda baş tutdu. Azərbaycanı bu idman növü üzrə Nərminə Bağırova və Samirə Əliyeva təmsil elədi.
Taekvondo
III Avropa Oyunlarında bu idman növü üzrə turnirlər 22–26 iyunda baş tutdu. Azərbaycanı bu idman növü üzrə 8 idmançı təmsil elədi. Kişilərdən ibarət Azərbaycan yığmasının heyətinə Səid Dadaşov, Həşim Məhəmmədov , Cavad Ağayev Eltac Qafarov və Taleh Süleymanov cəlb edildi. Qadınlardan ibarət Azərbaycan yığmasının heyətinə isə Minayə Əkbərova, Patimat Abakarova və Fəridə Əzizova cəlb edildi.
Triatlon
III Avropa Oyunlarında triatlon idman növü üzrə turnirlər 27 iyun-1 iyulda baş tutdu. Azərbaycanı bu idman növü üzrə 2015-ci il I Avropa Oyunlarının bürünc medalçısı Rostislav Pevtsov təmsil elədi.
İraqdakı ümumdünya irsi obyektlərinin siyahısı
İraqda UNESCO ümumdünya irsi obyektlərinin siyahısı YUNESKO-nun İraqdakı ümumdünya irsi siyahısına 6 obyekt daxildir ki, bu da ümumi rəqəmin təxminən 0,4%-ni təşkil edir (2021-ci ildə 1154). 5 obyekt mədəni meyarlar üzrə, 1-i isə qarışıq meyarlar üzrə siyahıya alınıb. Bundan əlavə, İraqdakı 11 obyekt dünya irsi siyahısına daxil olmaq üçün namizədlər sırasındadır. İraq 1974-cü il martın 5-də ümumdünya mədəni və təbii irsin qorunması Konvensiyasını qəbul etmişdir. Hatra və Nimrud xarabalıqları 2015-ci ilin martında İŞİD tərəfindən dağıdılıb.
Bakıxan Səlimli
Həyatı
Bakıxan Səlimli 1993-cü il avqustun 31-də Şəki rayonunun Əliyar kəndində anadan olub.
Hərbi xidməti
Azərbaycan Ordusunun baş giziri olan Bakıxan Səlimli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb. Bakıxan Səlimli oktyabrın 24-də Füzuli döyüşləri zamanı şəhid olub. Şəki rayonunun Əliyar kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Bakıxan Səlimli ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Bakıxan Səlimli ölümündən sonra "Füzulinin azad olunmasına görə" medalı ilə təltif edildi.
Wordle
Wordle, əvvəllər Reddit üçün Place və The Button sosial təcrübələrini yaradan proqramçı Coş Uordl tərəfindən hazırlanmış veb əsaslı söz oyunudur. Beş hərfli sözü oyunçular altı cəhddə təxmin etməyə çalışırlar; Hər bir təxminə rəngli qutular şəklində rəy verilir və oyunçulara cavab sözündə hansı hərflərin düzgün və hansının digər mövqelərdə olduğu bildirilir. Bu cür oyun mexanikası Mastermind kimi oyunlara bənzəyir, lakin Wordle hər bir təxmində hansı hərflərin düzgün olduğunu dəqiq müəyyənləşdirir. Hər gün və hər kəs üçün eyni olan xüsusi bir cavab sözü var.
Uordl oyunu əvvəlcə yalnız özü və sevgilisi üçün hazırlamışdı. Oyun, 2021-ci ilin oktyabrında ictimaiyyətə təqdim edilmişdir. Uordl oyuna gündəlik nəticələri Twitter -də geniş şəkildə paylaşılan emoji kvadratları kimi kopyalamaq imkanı əlavə etdikdən sonra oyun 2021-ci ilin dekabrında kütləvi populyarlıq qazandı. Oyunun ingilis dilindən başqa dillərdə çoxlu nüsxələri, uyğunlaşdırmaları və versiyaları da yaradılmışdır. Oyun 2022-ci ilin yanvarında açıqlanmayan yeddi rəqəmli məbləğə The New York Times şirkəti tərəfindən alınıb və əvvəlcə bütün oyunçular üçün pulsuz saxlanması planlaşdırılıb.
Uyğunlaşdırmalar və nüsxələr
Söz oyunu; azərbaycan dili də daxil olmaqla, WORDLE🇦🇿 və Sözütap, rus, holland, ispan, katalan, qalisiya, alman, urdu, macar, yapon, fransız, portuqal, tamil, türk, ivrit, uels və yiddiş müxtəlif dillərə uyğunlaşdırılmışdır. Termo adlı Braziliya Portuqaliya adaptasiyası 2022-ci ilin yanvar ayında gündəlik 200.000 oyunçuya sahib idi.
Metamatika
thumb|Metamatikalarından biri. Metamatika — 1950-ci illərin ortalarında Jan Tenqele adlı incəsənət əsərləri istehsal edən maşınlar adlı bir sıra generativ əsərlərin istehsalına başladı. Bu silsilə işləri ilə Tenqele təkcə robot maşınının cəmiyyətimizdə interfeys kimi tətbiqini problem yaratmadı, həm də rəssamın, sənət əsərinin və tamaşaçının rolunu şübhə altına aldı. Metamexanika sənət tarixi ilə əlaqədar olaraq, Jan Tenqelenin kinetik heykəltəraşlıq maşınlarını təsvir edir. O, həmçinin Dada sənət hərəkatının əvvəlki əsərinə tətbiq edilir və mənşəyi ola bilər.
Jan Tenqele 1955–1959-cu illər arasında Metamatika heykəllərini yaratdı. Bu heykəllər sənaye inqilabının estetikasına bənzəyən şəkildə modelləşdirilib. Onların hazırladıqları rəsmlər əsrin ortalarına aid jest abstraksiyasına bənzəyir. Mücərrəd rəsmlər bir kağız parçasına qarşı tamaşaçının seçdiyi rəsm alətlərini saxlayan motorla idarə olunan qol vasitəsilə hazırlanır. Nəticə istifadəçi tərəfindən seçilmiş rənglərdə xətlərin və nöqtələrin təsadüfi tərkibidir.
Onun ən məşhur Metamatikası olan № 17, xüsusilə 1959-cu ildə Paris Biennalesi üçün yaradılmışdır. Kiçik bir mühərriklə idarə olunan bu parça Tenqelenin sonrakı irimiqyaslı, özünü məhv edən parçaları üçün prototip rolunu oynadı.